stanford-oval/wikipedia huggingface dataset:
ศิลปกรรมสิ่งทอ

ศิลปกรรมสิ่งทอในอียิปต์โบราณ
ศิลปกรรมสิ่งทอ (อังกฤษ: textile arts) เป็นศิลปะและงานฝีมือที่ใช้เส้นใยพืช สัตว์หรือสังเคราะห์เพื่อสร้างวัตถุใช้สอยหรือตกแต่ง
ประวัติศาสตร์ของศิลปกรรมสิ่งทอยังเป็นประวัติศาสตร์การค้าระหว่างประเทศด้วย สีย้อมม่วงไทร์เป็นสินค้าสำคัญในเมดิเตอร์เรเนียนโบราณ เส้นทางสายไหมนำผ้าไหมจีนสู่อินเดีย ทวีปแอฟริกาและยุโรป รสนิยมใยผ้าหรูหรานำเข้านำสู่กฎหมายป้องกันความฟุ่มเฟือยระหว่างยุคกลางและยุคฟื้นฟูศิลปวิทยา การปฏิวัติอุตสาหกรรมเป็นการปฏิวัติเทคโนโลยีสิ่งทอ การผลิตด้วยเครื่องจักรคอตตอนจิน สปินนิงเจนนีและพาวเวอร์ลูม และนำสู่การกบฏลัดไดท์
ศักย์ทางอุณหพลศาสตร์

ศักย์ทางอุณหพลศาสตร์ (อังกฤษ: thermodynamic potential) เป็นปริมาณสเกลาร์อย่างหนึ่งที่ใช้แสดงถึงสถานะทางอุณหพลศาสตร์ของระบบทางกายภาพ เฉกเช่นพลังงานศักย์ในวิชากลศาสตร์ ซึ่งมีนิยามว่าศักยภาพหรือความสามารถในการทำงาน ศักย์ต่าง ๆ มีความหมายที่แตกต่างกันไปเช่นกัน ปิแยร์ ดูเฮม เป็นผู้นำเสนอแนวคิดว่าด้วยศักย์ทางอุณหพลศาสตร์ใน ค.ศ. 1886 ในส่วนของโจไซอา วิลลาร์ด กิบส์ (Josiah Willard Gibbs) เขาใช้คำว่า fundamental functions ในงานเขา
ศักย์ทางอุณหพลศาสตร์ค่าหนึ่งที่สามารถตีความทางกายภาพคือพลังงานภายใน U (internal energy) โดยเป็นพลังงานของการจัดเรียงของระบบของแรงอนุรักษ์ (conservative force) (เหตุที่เรียกว่าศักย์) และมีความหมายต่อเมื่ออิงกับสิ่งอ้างอิง (หรือข้อมูล) ชุดหนึ่งที่นิยามไว้เท่านั้น นิพจน์ทางคณิตศาสตร์ของศักย์ทางอุณหพลศาสตร์อื่นทั้งหมดสามารถหาได้จากการแปลงเลอฌ็องดร์จากนิพจน์ของค่า U กล่าวได้ว่า ศักย์ทางอุณหพลศาสตร์ทั้งหมดสมมูลกัน ศักย์แต่ละศักย์เป็นการแสดงออกในอีกรูปแบบหนึ่งของศักย์อื่น ๆ
ในอุณหพลศาสตร์ แรงภายนอก อาทิแรงโน้มถ่วง ถือว่าส่งผลต่อพลังงานรวมมากกว่าจะส่งผลต่อศักย์ทางอุณหพลศาสตร์ ของไหลใช้งาน (working fluid) ในเครื่องจักรไอน้ำบนยอดเขาเอเวอเรสต์เป็นต้นมีพลังงานรวมมากกว่าอันเดียวกันที่อยู่ในร่องลึกก้นสมุทรมาเรียนา แต่มีศักย์ทางอุณหพลศาสตร์เท่ากัน เพราะพลังงานโน้มถ่วง (gravitational energy) อยู่กับพลังงานรวม ไม่ได้อยู่กับศักย์ทางอุณหพลศาสตร์เหมือนเช่นพลังงานภายใน
คำอธิบาย

ห้าศักย์ทางอุณหพลศาสตร์เช่น:
| ชื่อ | สัญลักษณ์ | สูตร | ตัวแปรธรรมชาติ |
| --- | --- | --- | --- |
| พลังงานภายใน |  U |  \int \left(T\,dS-p\,dV+\sum _{i}\mu _{i}dN_{i}\right) |  S,V,\{N_{i}\} |
| พลังงานอิสระเฮ็ล์มฮ็อลทซ์ |  F |  U-TS |  T,V,\{N_{i}\} |
| เอนทาลปี |  H |  U+pV |  S,p,\{N_{i}\} |
| พลังงานอิสระกิบส์ |  G |  U+pV-TS |  T,p,\{N_{i}\} |
| ศักย์ลันเดา หรือศักย์แกรนด์ |  \Omega ,  \Phi _{\text{G}} |  U-TS- \sum _{i}\, \mu _{i}N_{i} |  T,V,\{\mu _{i}\} |
โดย T = อุณหภูมิ S = เอนโทรปี p = ความดัน V = ปริมาตร  Ni เป็นจำนวนอนุภาคชนิด i ภายในระบบ และ μi เป็นศักย์เคมีของอนุภาคชนิด i เซตของ Ni ทุกตัวรวมว่าเป็นตัวแปรธรรมชาติ แต่หากไม่มีปฏิกิริยาเคมีที่ทำให้จำนวนเปลี่ยนไปก็ไม่จำเป็นต้องพิจารณา ในมาตรฐาน ISO/IEC พลังงานอิสระเฮ็ล์มฮ็อลทซ์เรียกว่าพลังงานเฮ็ล์มฮ็อลทซ์ หรือฟังก์ชันเฮ็ล์มฮ็อลทซ์ และแทนด้วยตัวแปร F แต่ตัวแปร A เป็นที่แนะนำโดยIUPAC ISO และIEC
ศักย์ทั้งห้านี้เป็นพลังงานศักย์ทั้งสิ้น แต่นอกจากนี้ยังมีศักย์เอนโทรปี (free entropy) ตารางจตุรัสอุณหพลศาสตร์ (thermodynamic square) เป็นเครื่องมือช่วยจำและหาค่าศักย์ต่าง ๆ ที่สามารถนำมาใช้ได้
เฉกเช่นพลังงานศักย์ในวิชากลศาสตร์ ซึ่งมีนิยามว่าศักยภาพหรือความสามารถในการทำงาน ศักย์ต่าง ๆ มีความหมายที่แตกต่างกันไปเช่นกัน เป็นต้นดังต่อไปนี้:
พลังงานภายใน (U) คือความสามารถทำงานบวกกับความสามารถปลดปล่อยความร้อน
พลังงานเฮ็ล์มฮ็อลทซ์ (F) คือความสามารถทำงานทั้งเชิงกลและที่ไม่ใช่เชิงกล
เอนทาลปี (H) คือความสามารถทำงานที่ไม่ใช่เชิงกลบวกกับความสามารถปลดปล่อยความร้อน
พลังงานกิบส์ (G) คือความสามารถทำงานที่ไม่ใช่เชิงกล
บรรณานุกรม

"ISO 80000-5:2019(en) Quantities and units — Part 5: Thermodynamics". องค์การระหว่างประเทศว่าด้วยการมาตรฐาน. 2019 – โดยทาง www.iso.org/obp.
Alberty, R. A. (2001). "Use of Legendre transforms in chemical thermodynamics" (PDF). Pure Appl. Chem. 73 (8): 1349–1380. doi:10.1351/pac200173081349.
ศาสนายาห์เวห์

เศษไหพิธอสพบที่คุนทิลเล็ตอาจรุดในคาบสมุทรไซนายของอียิปต์ จารึกข้อความ "ยาห์เวห์และแอเชราห์ของพระองค์"
ศาสนายาห์เวห์ (อังกฤษ: Yahwism) เป็นชื่อเรียกสมัยใหม่ของศาสนาอิสราเอลโบราณและยูดาห์ ศาสนายาห์เวห์เป็นศาสนาหนึ่งในกลุ่มศาสนาเซไมต์โบราณสมัยยุคเหล็ก มีความเชื่อแบบพหุเทวนิยมโดยพื้นฐานและมีกลุ่มเทพและเทวีต่าง ๆ ที่วงศ์วานอิสราเอลนับถือ เทวราชของเหล่าเทพคือพระยาห์เวห์ ซึ่งได้รับการนับถืออย่างสูงในฐานะพระเป็นเจ้าของราชอาณาจักรอิสราเอลทั้งสอง และแอเชราห์ พระชายา รองลงมาเป็นเทพชั้นสอง เช่น บาอัล ชามัช ยาริค มอต และอัสตาร์ตี โดยแต่ละองค์จะมีนักบวชและผู้เผยพระวจนะเฉพาะ นอกจากนี้ยังมีพระราชวงศ์บางส่วนเป็นศาสนิกชน
ศาสนายาห์เวห์ประกอบด้วยเทศกาล พิธีสังเวย การกล่าวคำสัตย์ พิธีส่วนตัว และการตัดสินทางศาสนาเพื่อยุติข้อพิพาท มีศาสนสถานหลายแห่งที่อุทิศแด่พระยาห์เวห์ทั่วอิสราเอล ยูดาห์ และสะมาเรียตลอดประวัติศาสตร์ศาสนา ไม่เฉพาะแต่พระวิหารในกรุงเยรูซาเลม กระนั้นพระวิหารในกรุงเยรูซาเลมมีความสำคัญสำหรับกษัตริย์แห่งอิสราเอลและยูดาห์ ผู้นำศาสนาในฐานะอุปราชทางโลกของพระเป็นเจ้า
แนวคิดที่ว่ามีเทพองค์อื่นนอกเหนือจากหรือเทียบเท่าพระยาห์เวห์ค่อย ๆ ลดลงจากกระแสความคิดทางศาสนาใหม่ ซึ่งเป็นไปได้ว่าอาจเริ่มในช่วงสหราชอาณาจักรอิสราเอล ราชอาณาจักรอิสราเอลทางเหนือและราชอาณาจักรยูดาห์ทางใต้มีธรรมเนียมร่วมในการนับถือพระยาห์เวห์ ความเปลี่ยนแปลงทางเทววิทยาในยุคหลังเกี่ยวกับสถานะของพระยาห์เวห์จำกัดอยู่ในคนกลุ่มเล็กเมื่อแรกเริ่ม ก่อนจะขยายวงกว้างในช่วงความผันผวนทางการเมืองสมัยคริสต์ศตวรรษที่ 7–6 ก่อนคริสตกาล ศาสนายาห์เวห์เปลี่ยนผ่านจากพหุเทวนิยม (หรือการนับถือพระยาห์เวห์เป็นหลักในบันทึกบางแหล่ง) สู่เอกเทวนิยมที่พระยาห์เวห์เป็นพระผู้สร้างและเทพองค์เดียวที่ควรค่าแก่การนับถือเมื่อสิ้นสุดการจองจำที่บาบิโลเนีย หลังจากนั้นศาสนิกชนหลายกลุ่มของศาสนายาห์เวห์รวมตัวกันเป็นศาสนายูดาห์สมัยพระวิหารที่สองเมื่อมีการตั้งเยฮุดเมดินาตาในคริสต์ศตวรรษที่ 4 ก่อนคริสตกาล  ซึ่งเป็นจุดกำเนิดของศาสนายูดาห์และศาสนาสะมาริตัน รวมถึงศาสนาอับราฮัมต่อมาอย่างศาสนาคริสต์และศาสนาอิสลาม
ศิลปะการร่ายรำ

การออกแบบท่าร่ายรำในชาชูชา การเต้นของสเปน
ศิลปะการร่ายรำ (อังกฤษ: Choreography) คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง การถ่ายภาพยนตร์ ยิมนาสติกส์ แฟชันโชว์ สเกตน้ำแข็ง วงเดินแถว การแสดงประสานเสียง ละคร ระบำใต้น้ำ การทำโชว์ลีลาการสับไพ่ งานสร้างวิดีโอเกม และศิลปะภาพเคลื่อนไหว
ศาสนเภทตะวันออก-ตะวันตก

ศาสนเภทตะวันออก-ตะวันตก (อังกฤษ: East–West Schism) เป็นมหาศาสนเภทระหว่างคริสตจักรตะวันออกกับคริสตจักรตะวันตกตั้งแต่ ค.ศ. 1054 จนแตกออกเป็นนิกายโรมันคาทอลิกและอีสเทิร์นออร์ทอดอกซ์
คริสตจักรประสบปัญหาภายในหลายประการในด้านการปกครองและความเชื่อเทววิทยามาตั้งแต่ก่อน ค.ศ. 1054 เช่น ที่มาของพระวิญญาณบริสุทธิ์ ชนิดขนมปังที่ใช้ในศีลมหาสนิท อำนาจของบิชอปแห่งโรม และสถานะของบิชอปแห่งคอนสแตนติโนเปิล
ในปี ค.ศ. 1965 สมเด็จพระสันตะปาปาปอลที่ 6 และอัครบิดรอะเทนากอรัสที่ 1 แห่งคอนสแตนติโนเปิล ต่างประกาศให้การขับอีกฝ่ายออกจากคริสตจักรที่เคยทำไว้เมื่อปี ค.ศ. 1054 เป็นโมฆะ แต่ทั้งสองคริสตจักรยังคงเป็นอิสระต่อกันในการปกครอง เมื่อคริสตจักรหนึ่งมีวันสมโภชสำคัญ อีกฝ่ายจะส่งตัวแทนมาร่วมพิธีเสมอ เช่น วันสมโภชนักบุญเปโตรและนักบุญเปาโลของฝ่ายคาทอลิก และวันฉลองนักบุญอันดรูว์ออกฝ่ายออร์ทอดอกซ์
ศาสนาสะมาริตัน

ธรรมศาลาสะมาริตันในเมืองโฮโลน
ชาวสะมาริตันขณะนมัสการพระเจ้าในวันปัสคา
ศาสนาของชาวสะมาริตัน (อังกฤษ: Samaritan religion) หรือ ศาสนาสะมาริตัน (อังกฤษ: Samaritanism) เป็นศาสนาประจำชาติ ของชาวสะมาริตัน (หรือชาวสะมาเรีย) นับเป็นวงศ์วานอิสราเอลกลุ่มหนึ่ง แม้ตัวศาสนาจะมีความใกล้เคียงกับศาสนายูดาห์ แต่แตกต่างตรงที่ชาวสะมาริตันจะนับถือคัมภีร์โทราห์เฉพาะห้าเล่มแรกเท่านั้น บางฉบับมีสำนวนเป็นของตนเองต่างจากโทราห์ของชาวยิวเล็กน้อยเรียกว่าโทราห์สะมาริตัน พวกเขาเชื่อว่าเป็นคัมภีร์เก่าแก่ดั้งเดิม ไม่มีการเปลี่ยนแปลงเนื้อหาอย่างโทราห์ของชาวยิว นอกจากโทราห์สะมาเรียแล้ว พวกเขายังเทิดทูนหนังสือโยชูวาฉบับของตนเองและยอมรับบุคคลในไบเบิลเช่นเอลี
ชาวสะมาริตันมีธรรมศาลาและมหาปุโรหิตเป็นของตนเองแยกจากศาสนายูดาห์ พวกเขามักอธิบายว่าสะมาริตันเป็นศาสนาที่เกิดขึ้นโดยโมเสส และไม่เคยเปลี่ยนแปลงหลักธรรมคำสอนเลยมากว่าพันปี ชาวสะมาริตันเชื่อว่าศาสนายูดาห์และโทราห์ของชาวยิวถูกปรับเปลี่ยนไปตามกาลเวลา และพวกเขาไม่สามารถปฏิบัติตนตามโองการของพระเป็นเจ้าที่บัญชาไว้บนภูเขาซีนาย ชาวยิวเชื่อว่าเนินพระวิหารเป็นสถานที่ศักดิ์สิทธิ์ แต่ชาวสะมาริตันนับถือภูเขาเกริซิมเป็นสถานที่ศักดิ์สิทธิ์ ใน พ.ศ. 2565 มีผู้นับถือศาสนาสะมาริตันจำนวน 840 คน
ศิลปะการใช้ตัวพิมพ์

ศิลปะการใช้ตัวพิมพ์ (อังกฤษ: typography) เป็นศิลปะและกลวิธีในการเรียงพิมพ์เพื่อให้ภาษาเขียนอ่านออกได้ง่ายและสวยงาม การเรียงพิมพ์มักจะเกี่ยวข้องกับการเลือกแบบตัวพิมพ์ ขนาดจุด ความยาวบรรทัด การเว้นระยะห่างระหว่างบรรทัด และการจัดช่องไฟระหว่างตัวอักษร (kerning) การเรียงพิมพ์ยังถูกนำไปใช้กับลักษณะและการจัดเรียงตัวอักษร ตัวเลข และสัญลักษณ์ต่าง ๆ ที่สร้างขึ้นโดยกระบวนการนี้ และยังอาจถูกนำไปใช้เพื่อตกแต่งตัวอักษรให้สวยงาม ซึ่งไม่ได้เกี่ยวข้องกับการสื่อสารข้อมูลต่าง ๆ แต่อย่างใด
คำว่า typography ในภาษาอังกฤษมีรากศัพท์มาจากหน่วยคำ τύπος ('แบบ, รอย, รอยประทับ') ประสมกับหน่วยคำ -γραφία ('การเขียน, การพรรณนา') ในภาษากรีก
ยูโรเปียนเกมส์

| --- | --- |

ก่อตั้ง: ครั้งที่ 1  บากู, อาเซอร์ไบจาน
จัดขึ้นทุก: 4 ปี
วัตถุประสงค์: กีฬาสำหรับภูมิภาคยุโรป
กีฬายูโรเปียนเกมส์ (อังกฤษ: European Games; ชื่อย่อ: Europiad) เป็นการแข่งขันมหกรรมกีฬาระหว่างประเทศในทวีปยุโรป ซึ่งมีการจัดขึ้นในทุกสี่ปี เริ่มกำหนดการแข่งขันโดย คณะกรรมการโอลิมปิกยุโรป (The European Olympic Committee; EOC)
รายชื่อการแข่งขัน

แผนที่แสดงที่ตั้งเจ้าภาพจัดการแข่งขันยูโรเปียนเกมส์
| ครั้งที่ | ปี | เจ้าภาพ> เมือง | เจ้าภาพ> ประเทศ | ประธานพิธีเปิด | วันที่เริ่ม | วันที่สิ้นสุด | ชาติเข้าร่วม | นักกีฬา    (คน) | ชนิดกีฬา | รายการ | เจ้าเหรียญทอง | อ้างอิง |
| --- | --- | --- | --- | --- | --- | --- | --- | --- | --- | --- | --- | --- |
| 1 | 2015 | บากู |  อาเซอร์ไบจาน | ประธานาธิบดี อิลฮัม แอลีเยฟ | 12 มิถุนายน | 28 มิถุนายน | 50 | 5,898 | 30 | 253 |  รัสเซีย (RUS) |  |
| 2 | 2019 | มินสค์ |  เบลารุส | ประธานาธิบดี อเล็กซานเดอร์ ลูคาเชนโค | 21 มิถุนายน | 30 มิถุนายน | 50 | 4,082 | 15 | 200 |  รัสเซีย (RUS) |  |
| 3 | 2023 | กรากุฟ |  โปแลนด์ | ประธานาธิบดี อันด์แชย์ ดูดา | 21 มิถุนายน | 2 กรกฎาคม | 48 | 6,857 | 29 | 253 |  อิตาลี (ITA) |  |
| 4 | 2027 | TBD | TBD | TBD | TBD | TBD | TBD | TBD | TBD | TBD | TBD |  |
สรุปเหรียญรางวัลตลอดกาล

บทความหลัก: สรุปเหรียญรางวัลยูโรเปียนเกมส์ตลอดกาล
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย (RUS) | 123 | 64 | 86 | 273 |
| 2 |  อิตาลี (ITA) | 58 | 67 | 63 | 188 |
| 3 |  ยูเครน (UKR) | 45 | 43 | 51 | 139 |
| 4 |  เยอรมนี (GER) | 43 | 39 | 73 | 155 |
| 5 |  สหราชอาณาจักร (GBR) | 36 | 30 | 53 | 119 |
| 6 |  ฝรั่งเศส (FRA) | 35 | 41 | 57 | 133 |
| 7 |  สเปน (ESP) | 34 | 30 | 36 | 100 |
| 8 |  เบลารุส (BLR) | 33 | 27 | 51 | 111 |
| 9 |  อาเซอร์ไบจาน (AZE) | 29 | 27 | 39 | 95 |
| 10 |  เนเธอร์แลนด์ (NED) | 25 | 31 | 21 | 77 |
| 11–46 | ที่เหลืออยู่ | 244 | 303 | 425 | 972 |
| รวม (46 ประเทศ) | รวม (46 ประเทศ) | 705 | 702 | 955 | 2362 |
แหล่งที่มา:
ดูเพิ่ม

กีฬาโอลิมปิก
เวิลด์เกมส์
กีฬาเครือจักรภพ
European Championships (multi-sport event)
เทศกาลโอลิมปิกเยาวชนยุโรป
แอฟริกันเกมส์
เอเชียนเกมส์
แปซิฟิกเกมส์
แพนอเมริกันเกมส์
เซาท์อเมริกันเกมส์
แหล่งข้อมูลอื่น

Official website
| ด ค กยูโรเปียนเกมส์ |
| --- | --- |
 กีฬา  สนามกีฬา  สรุปเหรียญ  EOC  NOCs 
การแข่งขัน:  บากู 2015  มินสค์ 2019  กรากุฟ 2023 
| ด ค กสมาคมคณะกรรมการโอลิมปิกแห่งชาติ |
| --- | --- | --- |
 แอฟริกันเกมส์  เอเชียนเกมส์  ยูโรเปียนเกมส์  แพนอเมริกันเกมส์  แปซิฟิกเกมส์  เวิลด์บีชเกมส์ 
| แอฟริกา | ANOCA – สมาคมคณะกรรมการโอลิมปิกแห่งชาติแอฟริกา |  |
| อเมริกัน | PASO – องค์การกีฬาแพนอเมริกัน |  |
| เอเชีย | OCA – สภาโอลิมปิกแห่งเอเชีย |  |
| ยุโรป | EOC – คณะกรรมการโอลิมปิกยุโรป |  |
| โอเชียเนีย | ONOC – คณะกรรมการโอลิมปิกแห่งชาติโอเชียเนีย |  |
คณะกรรมการโอลิมปิกแห่งชาติ
ศาลยุติธรรมระหว่างประเทศ

สำหรับความหมายอื่น ดู ศาลโลก
| ศาลยุติธรรมระหว่างประเทศ |
| --- | --- |
Cour internationale de justice
ตราสัญลักษณ์ศาลยุติธรรมระหว่างประเทศ

th
สถาปนา: ค.ศ. 1945; 79 ปีที่แล้ว (1945)
อำนาจศาล: ทั่วโลก 193 รัฐภาคี
ที่ตั้ง: กรุงเฮก ประเทศเนเธอร์แลนด์
พิกัด: 52°05′11.76″N 4°17′43.80″E﻿ / ﻿52.0866000°N 4.2955000°E﻿ / 52.0866000; 4.2955000
ที่มา: กฎบัตรสหประชาชาติ ธรรมนูญศาลยุติธรรมระหว่างประเทศ
วาระตุลาการ: 9 ปี
จำนวนตุลาการ: 15 ที่นั่ง
เว็บไซต์: www.icj-cij.org
ประธาน
ปัจจุบัน: Ronny Abraham
ตั้งแต่: 6 กุมภาพันธ์ ค.ศ. 2015
ตำแหน่งผู้นำสิ้นสุด: 5 กุมภาพันธ์ ค.ศ. 2018
รองประธาน
ปัจจุบัน: Abdulqawi Yusuf
ตั้งแต่: 6 กุมภาพันธ์ ค.ศ. 2015
ตำแหน่งผู้นำสิ้นสุด: 5 กุมภาพันธ์ ค.ศ. 2018
ศาลยุติธรรมระหว่างประเทศ (อังกฤษ: International Court of Justice: ICJ)  หรือภาษาปากว่า ศาลโลก (อังกฤษ: World Court) เป็นศาลซึ่งตั้งขึ้นโดยกฎบัตรสหประชาชาติเมื่อ ค.ศ. 1945 และเป็นหนึ่งในเสาหลักของระบบสหประชาชาติ ทำหน้าที่สืบต่อจากศาลสถิตยุติธรรมระหว่างประเทศ (Permanent Court of International Justice: PCIJ) ที่ก่อตั้งเมื่อ ค.ศ. 1922 และยุติบทบาทไปพร้อมกับสันนิบาตชาติ ศาลยุติธรรมระหว่างประเทศอยู่ในความควบคุมของสหประชาชาติ และมีบัลลังก์อยู่ที่วังสันติ กรุงเฮก ประเทศเนเธอร์แลนด์ แต่จะออกนั่งพิจารณาที่อื่นก็ได้
ศาลยุติธรรมระหว่างประเทศมีอำนาจพิจารณาตัดสินคดีพิพาท (contentious case) ระหว่างรัฐสองรัฐขึ้นไป เช่น ข้อพิพาทเรื่องดินแดนหรืออาณาเขต การละเมิดอำนาจอธิปไตย ปัญหาสิ่งแวดล้อมระหว่างประเทศ หรือแม้แต่กรณีที่เกี่ยวข้องกับเอกชนซึ่งรัฐเป็นผู้ฟ้องแทน ฯลฯ ทั้งนี้ รัฐที่เกี่ยวข้องจะต้องยินยอมให้ศาลเป็นผู้พิจารณาตัดสินก่อนเท่านั้น ศาลจึงจะมีอำนาจพิจารณาตัดสินคดีนั้นได้
นอกจากนี้ ศาลยุติธรรมระหว่างประเทศยังมีอำนาจออกความเห็นเชิงปรึกษา (advisory opinion) ซึ่งเป็นการวินิจฉัยปัญหาข้อกฎหมายระหว่างประเทศในสามกรณีหลัก คือ หนึ่ง ตามที่สมัชชาใหญ่แห่งสหประชาชาติหรือคณะมนตรีความมั่นคงแห่งสหประชาชาติร้องขอ สอง ตามที่องค์กรอื่นของสหประชาชาติหรือองค์การชำนัญพิเศษแห่งองค์การสหประชาชาติร้องขอโดยได้รับการอนุมัติจากสมัชชาใหญ่ และสาม ตามที่มีสนธิสัญญาให้อำนาจศาลวินิจฉัยได้
ตุลาการศาลยุติธรรมระหว่างประเทศมีสิบห้าคน อยู่ในตำแหน่งคราวละเก้าปี คนละวาระเดียว การพิจารณาพิพากษาคดีต้องมีตุลาการอย่างน้อยเก้าคนนั่งบัลลังก์จึงจะเป็นองค์คณะ อนึ่ง ศาลจะเลือกประธานและรองประธานศาลเอง
ระเบียงภาพ

วังสันติ กรุงเฮก ที่ทำการของศาล
บัลลังก์ศาล ขณะตุลาการเตรียมถวายสัตย์ปฏิญาณต่อสมเด็จพระราชินีนาถเบียทริกซ์แห่งเนเธอร์แลนด์ - 12 เมษายน 2549
ไต่สวนคดีระหว่างอดีตสาธารณรัฐยูโกสลาฟแห่งมาซิโดเนียกับกรีซ (the former Yugoslav Republic of Macedonia v. Greece) - 23 มีนาคม 2554
ขณะไต่สวนคดี - กุมภาพันธ์ 2549
ดูเพิ่ม

ศาล
อำนาจตุลาการ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศาลยุติธรรมระหว่างประเทศ
เว็บไซต์ทางการ
รัฐภาคีแห่งธรรมนูญกรุงโรม
ธรรมนูญกรุงโรม ที่ เว็บไซต์สหประชาชาติ
รายการคดีทั้งหมด ที่ เว็บไซต์ศาลยุติธรรมระหว่างประเทศ
ศิลปะคลาสสิก

ศิลปะคลาสสิก (อังกฤษ: Classics) เป็นสาขาการศึกษาด้านมานุษยวิทยาซึ่งประกอบด้วยการศึกษาเกี่ยวกับภาษา วรรณกรรม ปรัชญา ประวัติศาสตร์ ศิลปกรรม โบราณคดี และวัฒนธรรมต่างๆ ของดินแดนในแถบเมดิเตอเรเนียนในยุคโบราณ โดยเฉพาะอย่างยิ่งกรีกโบราณและโรมันโบราณในช่วงยุคสำริด (ประมาณ 3,000 ปีก่อนคริสตกาล จนถึงยุคมืด ราว ค.ศ. 500) ในตอนแรกความหมายของ ยุคคลาสสิก หมายถึงยุคแรกๆ ของอารยธรรมของมนุษยชาติโดยทั่วไป แต่ในเวลาต่อมาใช้ในความหมายถึงวัฒนธรรมกรีกโบราณและโรมันโบราณเท่านั้น ดังนั้นการศึกษาอารยธรรมของอียิปต์โบราณจึงมิได้รวมอยู่ในความหมายนี้ อย่างไรก็ดี นักศึกษาศิลปะคลาสสิกในปัจจุบันได้ขยายขอบเขตการศึกษาในสาขานี้ออกไปครอบคลุมถึงอารยธรรมในโลกตะวันออกด้วย เช่นจักรวรรดิเปอร์เซีย ราชอาณาจักรอินเดียโบราณ เป็นต้น
จุดผ่านแดนวูดแลนด์

| จุดผ่านแดนวูดแลนด์ |
| --- | --- |
อาคารจุดผ่านแดนวูดแลนด์เมื่อปี 2003

ข้อมูลทั่วไป
ประเภท: ตรวจคนเข้าเมือง, ศุลกากร
ที่ตั้ง: วูดแลนด์ ประเทศสิงคโปร์
เจ้าของ: กรมการตรวจคนเข้าเมืองและจุดผ่านแดน
การออกแบบและการก่อสร้าง
สถาปนิก: พีดับเบิลยูดี คอนซัลแทนส์ จำกัด
จุดผ่านแดนวูดแลนด์ (อังกฤษ: Woodlands Checkpoint) เป็นหนึ่งในสองจุดผ่านแดนทางบกของประเทศสิงคโปร์ โดยเชื่อมต่อเข้ากับประเทศมาเลเซีย อีกจุดผ่านแดนอยู่ที่จุดผ่านแดนตูอัซที่เซ็กเคินด์ลิงก์ เปิดให้บริการการจราจรทางพาหนะที่ผ่านทางสะพานยะโฮร์-สิงคโปร์ในเขตวูดแลนด์
อาคารจุดผ่านแดนหลังปัจจุบันสร้างขึ้นใหม่เริ่มต้นในปี 1999 จากอาคารเดิมซึ่งสร้างขึ้นในปี 1977 โดยมีการเสริมพื้นที่ถมทะเลขนาด 8.3 เฮกตาร์ มูลค่า S$34 ล้าน (1989) (US$17.43 ล้าน) โดยคณะกรรมการที่อยู่อาศัยและการพัฒนา โดยระหว่างการปิดสร้างใหม่จุดผ่านแดนที่วูดแลนด์ ได้เปิดเซ็กเคินด์ลิงก์เป็นจุดบริการเสริมเพื่อลดความแออัดบนสะพาน อาคารจุดผ่านแดนหลังใหม่สร้างแล้วเสร็จและเปิดให้บริการในปี 1999
ศาสนาพุทธแบบกรีก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พุทธศิลป์แบบกรีก
ศิลปะประยุกต์

ศิลปะประยุกต์ (อังกฤษ: applied arts) เป็นศิลปะทั้งหมดที่นำการออกแบบและการตกแต่งไปประยุกต์ใช้กับวัตถุในชีวิตประจำวัน เพื่อความพึงพอใจทางสุนทรียภาพ คำนี้ใช้ในการแยกกับวิจิตรศิลป์ ที่สร้างวัตถุเพื่อความสวยงามหรือกระตุ้นสติปัญญาเพียงอย่างเดียว ในทางปฏิบัติทั้งสองมักจะมีความทับซ้อนกัน
ศิลปะจินตนิยม

จิตรกรรม นักพเนจรเหนือทะเลหมอกโดยคัสเพอร์ ดาวิด ฟรีดริช ในปี 1818
ศิลปะจินตนิยม (อังกฤษ: Romanticism) เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม
ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น
ศาสนาพุทธแบบเนวาร์

สถูปในวัดสวยัมภูนาถ ศาสนสถานที่มีชื่อของพุทธศาสนิกชนเนวาร
วัชราจารยะ ขณะประกอบพิธีทางศาสนา
ศาสนาพุทธแบบเนวาร์ (อังกฤษ: Newar Buddhism) เป็นพุทธศาสนานิกายวัชรยานรูปแบบหนึ่งที่ปฏิบัติในหมู่ชาวเนวาร์ ชาติพันธุ์ที่ตั้งถิ่นฐานบริเวณหุบเขากาฐมาณฑุในประเทศเนปาล ซึ่งพัฒนากลมกลืนเป็นส่วนหนึ่งในวิถีของชาวเนวาร มีเอกลักษณ์พิเศษคือไม่มีสังคมสงฆ์ มีการจัดชั้นวรรณะและมีลำดับการสืบสายบิดาตามแบบชาวเนวาร แม้ศาสนาพุทธแบบเนวารจะไม่มีพระสงฆ์แต่จะมีปุโรหิตที่เรียกว่าคุรุชุเป็นสื่อกลางในการประกอบพิธีกรรม บุคคลที่มาจากตระกูลวัชราจารยะหรือพัชราจารยะ (Vajracharya, Bajracharya) จะประกอบพิธีกรรมทางศาสนาแก่ผู้อื่น และตระกูลศากยะ (Shakya) จะประกอบพิธีกรรมที่ส่วนใหญ่มักทำภายในครอบครัว โดยศาสนาจะได้รับการอุปถัมภ์จากคนวรรณะอุราย (Uray) และคนในวรรณะดังกล่าวยังอุปถัมภ์ศาสนาพุทธแบบทิเบต นิกายเถรวาท หรือแม้แต่นักบวชญี่ปุ่นด้วย
ศาสนาพุทธแบบเนวารเจริญรุ่งเรืองสูงสุดในช่วงศตวรรษที่ 15 อันเป็นช่วงเวลาที่ศาสนาพุทธในกัศมีร์และอินโดนีเซียเสื่อมโทรม แม้ปัจจุบันศาสนาพุทธแบบเนวารจัดเป็นศาสนาดั้งเดิมที่ถือปฏิบัติในหุบเขากาฐมาณฑุ มีศาสนิกชนเนวารคิดเป็นร้อยละ 15.31 จากจำนวนชาวเนวารทั้งหมด แต่ศาสนาพุทธนิกายเถรวาทได้กลับมามีบทบาทในเนปาลอีกครั้งตั้งแต่ปี พ.ศ. 2463 และกลายเป็นศาสนาหลักของชาวเนวารวรรณะที่นับถือศาสนาพุทธ (Buddhamargi) แทน ศาสนาพุทธแบบเนวารจึงลดบทบาทลง
มีศาสนสถานของพุทธแบบเนวารทั่วไปในหุบเขากาฐมาณฑุ และมีวัดพุทธแบบเนวารแห่งหนึ่งในพอร์ตแลนด์ รัฐออริกอน สหรัฐ
ดูเพิ่ม

วัชราจารยะ
ศาสนาพุทธในประเทศเนปาล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศาสนาพุทธแบบเนวาร
ศิลปะการต่อสู้

ศิลปะการต่อสู้ป้องกันตัว (อังกฤษ: Martial arts) คือ ศาสตร์แขนงหนึ่งที่เน้นการเรียนและฝึกฝนด้านการต่อสู้และการป้องกันตัว ในปัจจุบันได้มีการศึกษากันอย่างแพร่หลาย ทั้งในเชิงด้านการกีฬา เพื่อฝึกฝนร่างกายให้สุขภาพสมบูรณ์แข็งแรง หรือแม้กระทั่งฝึกฝนจิตใจ ภาพยนตร์หลายหลายเรื่องได้มีการนำศิลปะป้องกันตัวไปใช้ เช่น องค์บาก ที่นำมวยไทยมาใช้เป็นโครงเรื่องหลัก หรือภาพยนตร์จากฮอลลีวูด โดยมีนักแสดงเช่น เฉินหลง บรูซ ลี เจ็ท ลี
ศิลปะป้องกันตัวอาจเป็นกลุ่มได้ตามลักษณะการต่อสู้ เช่น
การฟาด เช่น มวย กังฟู
การเตะ เช่น มวยไทย เทควันโด้
การเหวี่ยงทุ่ม เช่น ยูโด มวยปล้ำ ไอคิโด้ ฮับกิโด
การใช้อาวุธ เช่น เคนโด้ กระบี่กระบอง การฟันดาบ อิไอโด
การล็อก เช่น ยูยิสสู
ศิลปะการต่อสู้ปัจจุบันมักถูกแบ่งเป็นสองประเภท
ศิลปะการต่อสู้แบบกีฬา นอกจากจะถูกสอนเพื่อการต่อสู้และป้องกันตัวมักถูกลดความรุนแรงลง และปรับปรุงเป็นกีฬา มีกติกาเพื่อใช้ในการแข่งขัน เช่น คาราเต้ มวย เทควันโด้ เคนโด้ กังฟู โววีนัม
ศิลปะการต่อสู้ที่ยึดตามแบบแผนเดิม ถูกสอนโดยยึดถือแบบแผนเดิมจากอดีต ไม่มีการแข่งขัน จะถูกสอนเพื่อการต่อสู้และป้องกันตัวเท่านั้น เช่น มวยไทยโบราณ ไอคิโด้ นินจุตสุ
ศิลปะการต่อสู้ป้องกันตัวของไทย

การสงครามในสมัยก่อนนั้นเป็นจุดเริ่มต้นที่สำคัญของศิลปะการต่อสู้ของประเทศไทย บรรพบุรุษไทยแต่โบราณจำเป็นต้องปกป้องบ้านเมืองจากชาติอื่น ๆ ที่มารุกราน ศิลปะการต่อสู้ของไทยที่เป็นที่รู้จักกันอย่างแพร่หลายคือ
มวยไทย
กระบี่กระบอง
การเรียนศิลปะการต่อสู้ป้องกันตัวในสมัยก่อนนั้นนิยมเรียนกันตามสำนักต่าง ๆ ซึ่งนิยมสอนการต่อสู้หลายแขนงเช่น มวยไทย, การใช้มีดสั้น, และ กระบี่กระบอง สำนักที่สอนศิลปะการต่อสู้ป้องกันตัวยังแบ่งได้อีกเป็นสองแขนงคือ สำนักหลวงและสำนักราษฐ์
| ด ค กศิลปะการต่อสู้ |
| --- | --- |
 รายชื่อสไตล์  ประวัติศาสตร์  Timeline  Hard and Soft 
Regional origin:  จีน  ยุโรป  อินเดีย  อินโดนีเซีย  ญี่ปุ่น  เกาหลี  ฟิลิปปินส์ 
Unarmed techniques:  Punch  Kick  Hold  Clinch  Elbow  Knee  Headbutt  Trap  Sweep  Throw  Takedown  Joint lock  Chokehold 
อาวุธ:  การยิงธนู  Shooting  Knife fighting  Stick fighting  Swordsmanship  Melee weapons 
Training:  Sparring  Randori  Forms  Pushing hands  Punching bag  Practice weapon 
Grappling:  บราซิลเลียนยิวยิตสู  เยอรมันยิวยิตสู  ยูโด  ยิวยิตสู  ซามบะ  ซูโม่  มวยปล้ำ  สตอฟ 
Striking:  มวยสากล  กาโปเอย์รา  คาราเต้  คิกบอกซิง  กังฟู  มวยไทย  และเหว่  มวยลาว  ซ่านโฉ่ว  ซาวัต  เทควันโด  โววีนัม  ชินเดนไค  กุนเขมร 
Internal:  ไอกิโด  Aikijutsu  ปา-กว้าจ่าง  ไท่เก๊ก  สิงอี้เฉวียน  ชี่กง 
Full contact / Combat sports:  Professional boxing  Professional kickboxing  Knockdown karate  ศิลปะการต่อสู้แบบผสม  Submission wrestling 
Self-defense / Combatives:  อาร์นิส  บาร์ติตสู  ฮับกีโด  คาจูเคนโบ  คราฟมากา  MCMAP  ปันจักสีลัต  ซิสเตมา  หย่งชุน  Legal aspects 
Eclectic / Hybrids:  อเมริกันเคนโป  ชุนคุคโด  เจี๋ยฉวนเต้า  Shooto  Shorinji Kempo  Unifight  ชินเดนไค 
Entertainment:  เกมต่อสู้  Martial arts film (Chanbara)  มวยปล้ำอาชีพ  นักฆ่าเทวดาแขนเดียว 
 The Martial Arts Portal
ศาสนาจารย์

ศาสนาจารย์ (อังกฤษ: ordained minister; minister) เขียนย่อว่า ศจ. เป็นศาสนศักดิ์ในคริสตจักร พบได้ในทุกนิกาย แต่แต่ละนิกายจะกำหนดคุณสมบัติ สิทธิ และหน้าที่ของศาสนาจารย์แตกต่างกันไป
นิกายโปรเตสแตนต์

ในนิกายโปรเตสแตนต์ ศาสนาจารย์เป็นตำแหน่งตลอดชีพ ที่มอบให้แก่บุคลากรไม่ว่าเพศชายหรือหญิงที่ทำงานอุทิศตนรับใช้พระเจ้าผ่านคริสตจักรและชุมชน จบการศึกษาทางด้านเทววิทยาศาสนาคริสต์ ผ่านพิธีสถาปนา (ordination) ตามที่คริสตจักรกำหนด มีสิทธิ ตำแหน่ง หน้าที่ตามที่ธรรมนูญของคริสตจักรกำหนดไว้ ผู้ที่ได้รับสถาปนาเป็นศาสนาจารย์จะใช้คำนำหน้านามว่า ศาสนาจารย์ (ในภาษาอังกฤษใช้คำว่า reverend ซึ่งบางครั้งแปลเป็นภาษาไทยว่าสาธุคุณ)
โดยปกติ ศาสนาจารย์มีหน้าที่ดังนี้
1.  เป็นผู้สอนพระวจนะของพระเจ้า และปฏิบัติพันธกิจที่ได้รับจากพระเจ้า
2.  เป็นนักเทศน์ที่สำแดงถึงน้ำพระทัยของพระเจ้าเพื่อเพิ่มพูนความเชื่อ ความรู้ของคริสเตียน และคนทั่วไป
3. เป็นผู้เผยแพร่ และสนับสนุนคริสเตียนให้ประกาศพระกิตติคุณเพื่อให้เกิดการเพิ่มพูนสมาชิก
4. เป็นผู้ประกอบศาสนพิธี
5. เป็นผู้ฟูมฟัก คริสเตียนให้เจริญขึ้นในด้านความเชื่อ
6. เป็นผู้รับใช้พระเยซูคริสต์ และสนับสนุนให้คริสเตียนปฏิบัติพันธกิจของพระเจ้าทั้งในคริสตจักรและชุมชน
7. เป็นผู้ดูและเอาใจใส่สมาชิกด้วยความรัก
8. เป็นแบบอย่างที่ดีต่อมวลสมาชิกและคนทั่วไป
9. ทำหน้าที่อื่น ๆ ตามที่คริสตจักรท้องถิ่น คริสตจักรภาค และสภาคริสตจักรในประเทศไทยมอบหมาย
นิกายโรมันคาทอลิก

ในนิกายโรมันคาทอลิก เรียกศาสนาจารย์ว่าศาสนบริกร เพราะเป็นบริกรรับใช้พระเจ้าในศาสนพิธีต่างๆ ศาสนบริกรมีทั้งเพศชายและหญิง ศาสนบริกรชาย ได้แก่พันธบริกร บาทหลวง และมุขนายก รวมถึงนักพรต ไฟรอาร์ ภราดาฆราวาสทุกคน ส่วนศาสนศาสนบริกรหญิงคือนักพรตหญิงและภคินีหรือที่มักเรียกโดยทับศัพท์ว่า ซิสเตอร์ ศาสนบริกรชายที่ได้รับศีลอนุกรมมีอำนาจในการโปรดศีลศักดิ์สิทธิ์ได้แตกต่างกันตามที่คริสตจักรโรมันคาทอลิกกำหนดไว้
ดูเพิ่ม

ดีกัน
บาทหลวง
มุขนายก
จัสต์แดนซ์

Error ซิงเกิลโดยเลดีกากา ร่วมกับโคลบี โอโดนิส
จัสต์แดนซ์ (อังกฤษ: Just Dance) เป็นเพลงที่ 1 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม เดอะเฟม (2008) เขียนโดย เลดีกากา, เรดวัน และ เอค่อน, และผลิตโดย เรดวัน ถูกปล่อยทั่วโลกวันที่ 8 เมษายน ค.ศ. 2008
เพลงนี้ได้รับคำชื่มชมอย่างมากจากนักวิจารณ์เพลง ทำให้ติดชาร์ตในหลาย ๆ ประเทศ เช่น สหรัฐ ออสเตรเลีย แคนาดา สาธารณรัฐไอร์แลนด์เนเธอร์แลนด์ และสหราชอาณาจักร รวมถึงการเข้าถึงติดสิบอันดับในหลาย ๆ ประเทศ จัสต์แดนซ์ยังติดบิลบอร์ดฮอต 100 นาน 5 เดือน หลังจากที่ถูกปล่อยออกมาในเดือนเมษายน ค.ศ. 2008 เป็นหนึ่งในซิงเกิลที่ขายดีที่สุดของเวลาทั้งหมด มียอดขายมากกว่า 10 ล้านชุด
มิวสิกวิดีโอของเพลง เลดีกากา จะปรากฏตัวในงานปาร์ตี้ที่เพลงเธอเล่น ด้วยความเพลิดเพลิน ในปี ค.ศ. 2009 เพลงได้รับการเสนอชื่อชิงรางวัลแกรมมี่ในประเภทการบันทึกการเต้นที่ดีที่สุด
การเขียนและแรงบันดาลใจ

จัสต์แดนซ์ เขียนโดยกาก้า, เอค่อน และเรดวัน ซึ่งเป็นผู้ผลิตเพลงดังกล่าว ในการให้สัมภาษณ์กับ Contactmusic.com กาก้าอธิบายว่า "จัสต์แดนซ์" เป็นเสียงบันทึกที่มีความสุข และควรจะได้รับการชื่นชมจากคนที่กำลังเดินผ่านช่วงเวลาที่ยากลำบาก เช่น การสูญเสียงาน และที่อยู่อาศัย เป็นต้น กาก้าบอกว่าเธอคิดว่า "ทุกคนกำลังมองหาเพลงที่พูดถึงความสุขในชีวิต จิตใจของเรา และมีช่วงเวลาที่ดี ๆ นี่เป็นเพียงแค่เรื่องเดียวเท่านั้น บันทึกเหล่านั้นมันรู้สึกดีจริง ๆ และเมื่อคุณฟังมันจะทำให้คุณรู้สึกดี"